Vaski-kirjastot MUISTIO

Kuvailuryhmä 31.10.2022

Aika 31.10.2022 klo 14-15.05

Paikka Teams / Turun pääkirjasto pieni neuvottelutila

Paikalla Riitta Kari, Liisa Lehtikangas, Risto Mikkonen, Anna Viitanen (pj.); etänä: Aki Pyykkö (siht.), Päivi Svala

Poissa Heli Pohjola

1. Kuvailuryhmän toiminta tänä vuonna ja suunnitelma ensi vuodeksi

Kuluvan vuoden toteumat ja seuraavan vuoden suunnitelmat käydään läpi Vaski-johtoryhmässä 15.11.2022 ja tarvittaessa 13.12.2022. Vuoden 2022 suunnitelmassa esiin oli nostettu:

* Toimintatapojen kehittäminen
* RDA-uudistuksen eteneminen

Todettiin, että toimintatapojen kehittämistä on tehty mm. sen suhteen, että tietueiden siirtoraportin seurantaan on kehitetty toimiva käytäntö, jossa kolme kirjastoa (Kaarina, Salo ja Turku) vastaavat vuoroviikoin raportin läpikäynnistä. Monimutkainen kuvailuympäristö, jossa operoidaan kolmessa tietokannassa asettaa ylipäätään tiukat rajat sille, kuinka paljon omia toimintakäytäntöjä on mahdollista kehittää tai muuttaa.

Kohan versiopäivitys aiheutti kirjastoissa kuvailuruuhkaa ja aineiston kasaantumista, kun aineiston käsittely hidastui päivityksen myötä muuttuneiden tai kokonaan kadonneiden ominaisuuksien myötä. Tämäkin omalta osaltaan vaikeutti työajan käyttämistä varsinaiseen kehittämistyöhön.

RDA-uudistuksen etenemistä on seurattu ja osallistuttu Kansalliskirjaston järjestämiin verkkokoulutuksiin. Uudistus etenee vaiheittain, ja maaliin päästään näillä näkymin vuoden 2023 lopulla.

Keskusteltiin myös siitä, onko työryhmän kokoonpanoa tai kokoustamistiheyttä tarpeen muuttaa. Tälle ei nähty tarvetta – kokouksia pidetään tarpeen mukaan, ja nykyiset jäsenet ovat halukkaita jatkamaan.

Anna laatii työryhmää koskevan esityksen Vaskin johtoryhmän kokoukseen, ja tarkistuttaa sen ensin työryhmän jäsenillä.

1. Melindan juhlawebinaarin kysymykset
* Miten kuvailu sujuu tällä hetkellä?
* Millaista arki on kirjastossa Melindan kanssa?
* Minkälaisia hyötyjä tai haasteita?
* Mikä menee hyvin, mikä on haastavaa?
* Mitä odotuksia Melindan ja integraatioiden kehittämiselle tulevaisuudessa?
* Lisäksi bonuskysymys: Onko joitakin kuvailuun tai kuvailutyökalujen käyttöön liittyviä asioita, joista haluaisitte lisäkoulutusta?

Käytiin keskustelua kysymysten tiimoilta. Esiin nousi erityisesti se, että kolmen tietokannan malli on työläs ja pahimmillaan turhauttava. Vaski-kirjastot eroavat tässä mahdollisesti muista Koha-kirjastoista, jotka ovat vasta nyt liittyneet osaksi Melinda-yhteistyötä.

Melinda-yhteistyötä sinänsä pidetään hyvänä asiana, ja kansallisen kuvailuyhteisön osana oleminen koetaan isona etuna. Kansalliskirjaston koulutukset ja ohjeistukset ovat tärkeitä, ja niiden ansiosta omien ohjeiden laatimisesta ja ylläpitämisestä on päästy liki kokonaan eroon. Samoin erilaiset kansallisen tason standardointiratkaisut (esim. Metatietosanasto nostettiin esiin) parantavat kuvailun yhdenmukaisuutta ja laatua.

Anna välittää koosteen pohdinnoista Oulun kaupunginkirjaston Antti Heikkiselle, joka pitää Koha-kirjastojen puheenvuoron Melindan juhlawebinaarissa.

1. Vaskin yhtenäinen luokitus + uutuuksien käsittely

Yleinen havainto oli, että joissain ei-primaarikuvailevissa kirjastoissa ei ehkä vielä ole täysin sisäistetty uutuusaineiston yhtenäiseen luokitukseen liittyviä työtapoja, vaan aineistoa laitetaan kiertoon liian nopeasti. Vääriä luokkia ja pääsanoja koskeva sähköpostiviestittely vie suotta työaikaa, samoin tietysti niteiden uudelleentarroittaminen.

Anna nostaa asian esille työryhmän toimintasuunnitelman jory-käsittelyn yhteydessä, ja yritetään keksiä toimivia ratkaisuja siihen, miten uutuusaineiston käsittelyyn liittyvistä käytännöistä saadaan paremmin tiedotettua kaikkia kirjastoja.